Newzeland
చాపెల్‌-హ్యాడ్లీ ట్రోఫీ న్యూజిలాండ్‌ సొంతం
హామిల్టన్‌: న్యూజిలాండ్‌ చాపెల్‌-హ్యాడ్లీ ట్రోఫిని సొంతం చేసుకుంది.ఆదివారం జరిగిన చివరి మూడవ వన్డేలో న్యూజిలాండ్‌ 24 పరుగుల తేడాతో విజయం సాధించి ట్రోఫిని సాధిం చింది.న్యూజిలాండ్‌ నిర్ధేశిత టార్గెట్‌ 282 పరుగులు చేధించే క్రమంలో ఆస్ట్రేలియా 47 ఓవర్లలో 257 పరుగులకే పరిమితమై పరాజయం చెందింది.తద్వారా న్యూజిలాండ్‌ 2-0 తో ట్రోఫిని చేజిక్కించుకుంది.రెండవ వన్డే వర్షం కారణంగా రదైంది.మూడవ వన్డేలో టాస్‌ గెలిచి మొదట బ్యాటింగ్‌ చేసిన న్యూజిలాండ్‌ నిర్ణీత ఓవర్లలో 9 వికెట్ల నష్టానికి 281 పరుగులు నమోదు చేసింది. న్యూజిలాండ్‌ ఇన్నింగ్స్‌ల రాస్‌ టేలర్‌ 107 పరుగులతో సెంచరీ చేయగా కేన్‌ విలియమ్సన్‌ 37 పరుగులు,సాంత్నారర్‌ 38 పరుగులతో ఫర్వాలేదనిపించారు.అనంతరం సాధారణ టెర్గెట్‌ల బ్యాటింగ్‌ ప్రారంభించిన ఆస్ట్రేలియాకు కివీస్‌ బౌలర్లు చుక్కలు చూపించారు.ప్రధానంగా ఆసీస్‌ ను కివీస్‌ ఫాస్ట్‌ బౌలర్‌ ట్రెంట్‌ బౌల్ట్‌ చావు దెబ్బ తీశాడు.10 ఓవర్లలో 33 పరుగులిచ్చి ఆరు వికెట్లతో ఆసీస్‌ బ్యాటింగ్‌ను కకావికలు చేశాడు. ఇదివన్డే బౌల్ట్‌ అత్యుత్తమ వ్యక్తిగత ప్రదర్శనగా నమోదు కావడం విశేషం.అతనికి తోడుగా సాంత్నార్‌ రెండు వికెట్లు తీయగా,విలిమయ మ్సన్‌ను ఒక వికెట్‌ తీసుకున్నాడు.ఆసీస్‌ జట్టు లో ఆరోస్‌ పించ్‌ 56 పరుగులు,హెడ్‌ 53 పరుగులతో హాఫ్‌ సెంచరీలు చేయగాస్టోయివిష 42 పరుగులతో సత్తా చాటి మిగతా వారి నుంచి పెద్దగా సహకారం లభించకపోవడంతో ఆ జట్టుకు పరాజయం తప్పలేదు. తొలి వన్డేలో న్యూజిలాండ్‌ ఆరు పరుగుల తేడాతో విజయం సాధించి విజయం సాధించింది.